
<RepeatBlock-Amend><Amend>Grozījums Nr.		<NumAm>1</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Kompromisa grozījums, kas aizstāj grozījumus Nr. 4, 7, 8</Compromise>
<DocAmend>Rezolūcijas priekšlikums</DocAmend>
<Article>H apsvērums</Article>
	

	Rezolūcijas priekšlikums
	Grozījums

	H.	tā kā Parlaments ir vienīgā ES pilsoņu pašu ievēlētā ES iestāde; tā kā Parlaments jau ilgu laiku ir bijis starptautiskā lūgumrakstu iesniegšanas procesa izveides priekšgalā un tam joprojām ir Eiropā visatvērtākā un pārredzamākā sistēma, kas nodrošina lūgumrakstu iesniedzēju pilnīgu līdzdalību Parlamenta darbībās;
	H.	tā kā Parlaments ir vienīgā ES pilsoņu pašu ievēlētā ES iestāde; tā kā tiesības iesniegt lūgumrakstu Eiropas Parlamentam ir starp ES pilsoņu un iedzīvotāju pamattiesībām un ļauj viņiem nepastarpināti uzrunāt savus pārstāvjus Parlamentā;  tā kā Parlaments jau ilgu laiku ir bijis starptautiskā lūgumrakstu iesniegšanas procesa izveides priekšgalā un tam joprojām ir Eiropā visatvērtākā, demokrātiskākā un pārredzamākā lūgumrakstu iesniegšanas sistēma, kas nodrošina lūgumrakstu iesniedzēju aktīvu un īstenu līdzdalību Parlamenta darbībās; tā kā tad, kad pilsoņi izmanto savas tiesības iesniegt lūgumrakstu, viņi sagaida, ka ES iestādes sniegs pievienoto vērtību, proti, viņu problēmu risināšanā sadarbosies ar Komisiju un dalībvalstu iestādēm;


Or. <Original>{EN}en</Original>
</Amend>
<Amend>Grozījums Nr.		<NumAm>2</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Kompromisa grozījums, kas aizstāj grozījumus Nr. 9, 51</Compromise>
<DocAmend>Rezolūcijas priekšlikums</DocAmend>
<Article>J apsvērums</Article>
	

	Rezolūcijas priekšlikums
	Grozījums

	J.	tā kā Lūgumrakstu komitejas darbības pamatā ir lūgumrakstu iesniedzēju sniegtais ieguldījums, kas ļauj Parlamentam labāk reaģēt uz sūdzībām un bažām saistībā ar ES pamattiesību ievērošanu un ES tiesību aktu īstenošanu dalībvalstīs; tā kā šā iemesla dēļ lūgumraksti ir noderīgs informācijas avots par ES tiesību nepareizas piemērošanas vai pārkāpšanas gadījumiem, ļaujot novērtēt un piemērot ES tiesību aktus un novērtēt to ietekmi uz ES pilsoņu un iedzīvotāju tiesībām;
	J.	tā kā Lūgumrakstu komitejas darbības pamatā ir lūgumrakstu iesniedzēju sniegtais ieguldījums, kas ļauj Parlamentam labāk reaģēt uz sūdzībām un bažām saistībā ar ES pamattiesību ievērošanu un ES tiesību aktu īstenošanu dalībvalstīs; tā kā, iesniedzot lūgumrakstus, ES iedzīvotāji var sūdzēties par ES tiesību aktu īstenošanas neizpildi un palīdzēt atklāt ES tiesību aktu pārkāpumus; tā kā šā iemesla dēļ lūgumraksti ir noderīgs informācijas avots par ES tiesību nepareizas piemērošanas vai pārkāpšanas gadījumiem, ļaujot novērtēt un piemērot ES tiesību aktus un novērtēt to ietekmi uz ES pilsoņu un iedzīvotāju tiesībām; tā kā 2023. gadā pamattiesības figurēja iesniegto lūgumrakstu pirmajā trijniekā; tā kā saistībā ar strukturēto dialogu ar Eiropas Komisiju Lūgumrakstu komiteja aicināja Komisiju apkarot Eiropas Savienībā diskrimināciju, tai skaitā ar iniciatīvām, kas garantē vienlīdzīgas tiesības, un pastiprināt pasākumus, kas vērsti pret visu veidu diskrimināciju, tostarp dzimuma, rases, etniskās izcelsmes, invaliditātes, vecuma, reliģiskās piederības vai pārliecības un seksuālās orientācijas dēļ;


Or. <Original>{EN}en</Original>
</Amend>
<Amend>Grozījums Nr.		<NumAm>3</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Kompromisa grozījums, kas aizstāj grozījumus Nr. 13, 14</Compromise>
<DocAmend>Rezolūcijas priekšlikums</DocAmend>
<Article>K apsvērums</Article>
	

	Rezolūcijas priekšlikums
	Grozījums

	K.	tā kā ikviens lūgumraksts tiek rūpīgi, efektīvi un pārredzami izskatīts un pārbaudīts; tā kā visiem lūgumrakstu iesniedzējiem ir tiesības saprātīgā laikposmā saņemt atbildi, kas informē viņu par komitejas pieņemto lēmumu par pieņemamību un veiktajiem turpmākajiem pasākumiem, kas sniegta viņa valodā vai lūgumrakstā lietotajā valodā;
	K.	tā kā ikviens lūgumraksts ir jāizskata un jāpārbauda rūpīgi, efektīvi un pārredzami, kā to paredz Eiropas Savienības Pamattiesību hartas 41. pantā noteiktie standarti par tiesībām uz labu pārvaldību; tā kā visiem lūgumrakstu iesniedzējiem ir tiesības saprātīgā laikposmā saņemt atbildi, kas informē viņu par komitejas pieņemto lēmumu par pieņemamību un veiktajiem turpmākajiem pasākumiem, kas sniegta viņa valodā vai lūgumrakstā lietotajā valodā; tā kā savlaicīga un efektīva Komisijas un dalībvalstu reaģēšana uz jautājumiem, uz ko norādīts lūgumrakstos, kopā ar attiecīgā gadījumā risinājumiem, kā kompensēt nodarīto, palīdz uzlabot pilsoņu uzticēšanos Savienībai un tās politikai;


Or. <Original>{EN}en</Original>
</Amend>
<Amend>Grozījums Nr.		<NumAm>4</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Kompromisa grozījums, kas aizstāj grozījumus Nr. 27, 28, 29, 31</Compromise>
<DocAmend>Rezolūcijas priekšlikums</DocAmend>
<Article>2. punkts</Article>
	

	Rezolūcijas priekšlikums
	Grozījums

	2.	atkārtoti uzsver, cik svarīgi ir pastāvīgi rīkot publiskas debates par ES darbības jomām, lai nodrošinātu, ka iedzīvotāji ir pienācīgi informēti par ES kompetences jomām un dažādiem lēmumu pieņemšanas līmeņiem; šajā sakarībā atkārtoti aicina rīkot plašākas izpratnes veicināšanas kampaņas, aktīvi iesaistot komunikāciju dienestus, lai palīdzētu uzlabot iedzīvotāju zināšanas par viņu tiesībām iesniegt lūgumrakstus, kā arī par ES atbildības jomām un Lūgumrakstu komitejas kompetences jomām, un tādējādi samazinātu nepieņemamu lūgumrakstu skaitu;
	2.	atkārtoti uzsver, cik svarīgi ir pastāvīgi rīkot publiskas debates par ES darbības jomām, lai nodrošinātu, ka iedzīvotāji ir pienācīgi informēti par ES kompetences jomām un dažādiem lēmumu pieņemšanas līmeņiem; aicina sadarbībā ar valstu un reģionālajiem ombudiem, NVO un izglītības iestādēm visā ES izvērst informācijas un komunikācijas kampaņu visās oficiālajās ES valodās, lai visu dalībvalstu pilsoņu vidū palielinātu informētību par tiesībām iesniegt lūgumrakstu un arī lai uzrunātu cilvēkus no laukiem, nelabvēlīgā situācijā esošām kopienām, marginalizētās grupas, kā arī cilvēkus attālos reģionos un salās; ierosina šos cilvēku sasniegšanas centienos paplašināt, izmantojot sociālos medijus un vietējo kopienu pasākumus; uzsver nepieciešamību rīkot plašākas izpratnes veidošanas kampaņas, aktīvi iesaistot komunikācijas dienestus, lai palīdzētu uzlabot iedzīvotāju zināšanas par viņu tiesībām iesniegt lūgumrakstus, kā arī par ES atbildības jomām un Lūgumrakstu komitejas kompetencēm un tādējādi samazinātu nepieņemamu lūgumrakstu skaitu un palielinātu pilsoņu iesaistīšanos lēmumu pieņemšanā; iesaka uzlabot Lūgumrakstu portāla digitālo pieejamību, tai skaitā pielāgojot to cilvēkiem ar invaliditāti un uzlabojot tulkojumus visās oficiālajās ES valodās; iesaka izpētīt esošo IT rīku potenciālu palielināt pilsoņu atbalstu portālam, tostarp izpētīt iespējas pāradresēt uz attiecīgajiem sūdzību iesniegšanas mehānismiem;


Or. <Original>{EN}en</Original>
</Amend>
<Amend>Grozījums Nr.		<NumAm>5</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Kompromisa grozījums, kas aizstāj grozījumus Nr. 36, 37, 39, 40, 80</Compromise>
<DocAmend>Rezolūcijas priekšlikums</DocAmend>
<Article>6. punkts</Article>
	

	Rezolūcijas priekšlikums
	Grozījums

	6.	atkārtoti aicina Komisiju regulāri informēt Lūgumrakstu komiteju par pārkāpuma procedūru gaitu un nodrošināt, ka Lūgumrakstu komiteja var piekļūt attiecīgajai informācijai par pārkāpuma procedūrām, kas sāktas, pamatojoties uz saņemtajiem lūgumrakstiem, un par EU Pilot procedūrām; uzskata, ka lielāka pārredzamība un regulāra atgriezeniskā saite par to, kā Komisija izskata notiekošās pārkāpuma procedūras, labvēlīgi ietekmētu komitejas turpmākos pasākumus saistībā ar iesniegtajiem lūgumrakstiem; atzinīgi vērtē Komisijas neseno iniciatīvu iekļaut lūgumrakstus Komisijas pārkāpumu reģistra meklēšanas sistēmā;
	6.	atkārtoti aicina Komisiju sniegt juridiskus skaidrojumus par galvenajiem kritērijiem, kas ir ES tiesību piemērošanas stratēģijas pamatā, regulāri informēt Lūgumrakstu komiteju par pārkāpuma procedūru gaitu un nodrošināt, ka Lūgumrakstu komiteja var piekļūt visiem dokumentiem un attiecīgajai informācijai par pārkāpuma procedūrām un likumdošanas iniciatīvām, kas sāktas, pamatojoties uz saņemtajiem lūgumrakstiem, un par EU Pilot procedūrām; uzskata, ka lielāka pārredzamība un regulāra atgriezeniskā saite par to, kā Komisija izskata notiekošās pārkāpuma procedūras, labvēlīgi ietekmētu komitejas turpmākos pasākumus saistībā ar iesniegtajiem lūgumrakstiem; atzinīgi vērtē Komisijas neseno iniciatīvu iekļaut lūgumrakstus Komisijas pārkāpumu reģistra meklēšanas sistēmā; uzsver, ka ir svarīgi, lai Komisija veiktu savlaicīgu izmeklēšanu saistībā ar tiem lūgumrakstiem, kuros norādīts uz tādiem tiesību pārkāpumiem, kas skar lielu skaitu ES pilsoņu un iedzīvotāju, nepieciešamības gadījumā apspriežoties ar attiecīgās valsts ombudu; pauž bažas par veidu, kā Komisija apietas ar daļu pret dalībvalstīm uzsākto pārkāpuma procedūru, tostarp gadījumos, kad uz problēmu norādīts lielā daudzumā lūgumrakstu; mudina Komisiju ieviest visus pasākumus, kas nepieciešami, lai uzlabotu pārkāpuma procedūru pārvaldības pārredzamību un efektivitāti, jo citādi pilsoņiem tās liekas neizprotamas;


Or. <Original>{EN}en</Original>
</Amend>
<Amend>Grozījums Nr.		<NumAm>6</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Kompromisa grozījums, kas aizstāj grozījumus Nr. 44, 45, 46, 47</Compromise>
<DocAmend>Rezolūcijas priekšlikums</DocAmend>
<Article>8. punkts</Article>
	

	Rezolūcijas priekšlikums
	Grozījums

	8.	uzskata, ka būtu vajadzīga aktīvāka sadarbība starp dalībvalstīm un Lūgumrakstu komiteju, lai virzītu to lūgumrakstu izskatīšanu, kuru gadījumā ir vajadzīgas ātras atbildes un valsts iestāžu reakcija.
	8.	uzsver, ka ir vajadzīga aktīvāka sadarbība starp dalībvalstīm un Lūgumrakstu komiteju, lai virzītu to lūgumrakstu izskatīšanu, kuru gadījumā ir vajadzīgas ātras atbildes un valsts iestāžu reakcija. atgādina, ka novēlota dalībvalstu reakcija traucē savlaicīgi atrisināt problēmas, uz kurām pilsoņi norādījuši, un tam var būt negatīva ietekme arī uz Savienības tiesību aktu pārkāpumu novēršanu; norāda, ka dalībvalstīm ir jāgarantē atbilde uz lūgumrakstiem noteiktajā trīs mēnešu termiņā; uzsver, ka labāka koordinācija un dialogs padarītu pilsoņu raižu pārvaldību efektīvāku, novērstu nevajadzīgus kavējumus un uzlabotu lūgumrakstu procesa efektivitāti;


Or. <Original>{EN}en</Original>
</Amend>
<Amend>Grozījums Nr.		<NumAm>7</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Kompromisa grozījums, kas aizstāj grozījumus Nr. 55, 56, 57</Compromise>
<DocAmend>Rezolūcijas priekšlikums</DocAmend>
<Article>16. punkts</Article>
	

	Rezolūcijas priekšlikums
	Grozījums

	16.	vērš uzmanību uz to, ka ir iesniegti un apspriesti daudzi lūgumraksti par iedzīvotāju bažām saistībā ar robežpārbaužu atjaunošanu starp dažām dalībvalstīm, aktualizējot to, cik problemātiski ir ierobežot personu brīvu pārvietošanos ES teritorijā, un citus aspektus, piemēram, Šengenas zonas paplašināšanas stiprās un vājās puses, kā arī izmaksas, kas saistītas ar valstīm ārpus Šengenas zonas; šajā sakarā atzīmē, ka Lūgumrakstu komiteja 2023. gada 27. jūnijā pieņēma īsu rezolūcijas priekšlikumu par pievienošanos Šengenas zonai un organizēja atklātu uzklausīšanu par Šengenas robežām; šos jautājumus lūgumrakstu iesniedzēji izvirzīja 2023. gada 18. jūlijā sadarbībā ar Pilsoņu brīvību, tieslietu un iekšlietu komiteju;
	16.	vērš uzmanību uz to, ka ir iesniegti un apspriesti daudzi lūgumraksti par iedzīvotāju bažām saistībā ar robežpārbaužu atjaunošanu starp dažām dalībvalstīm, aktualizējot to, cik problemātiski ir ierobežot personu brīvu pārvietošanos ES teritorijā, un citus aspektus, piemēram, Šengenas zonas paplašināšanas stiprās un vājās puses, kā arī izmaksas, kas saistītas ar valstīm ārpus Šengenas zonas; novērtē nozīmīgo Lūgumrakstu komitejas lomu, īpaši virkni pasākumu, ko tā veica, tai skaitā 2023. gada 27. jūnijā pieņēma īsu rezolūcijas priekšlikumu par pievienošanos Šengenas zonai un virzīja ar šo jautājumu saistītu Parlamenta rezolūciju, lai paustu stingru atbalstu Šengenas zonas paplašināšanai un Rumānijas un Bulgārijas uzņemšanai tajā, kā arī to, ka 2023. gada 18. jūlijā tā kopā ar Pilsoņu brīvību, tieslietu un iekšlietu komiteju organizēja atklātu uzklausīšanu par Šengenas robežām; atzinīgi vērtē Padomes vienprātīgo lēmumu uzņemt abas valstis Šengenas zonā no 2025. gada 1. janvāra, kas ļauj tām izmantot visas ES vienotā tirgus pamatbrīvības;


Or. <Original>{EN}en</Original>
</Amend>
<Amend>Grozījums Nr.		<NumAm>8</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Kompromisa grozījums, kas aizstāj grozījumus Nr. 61, 63</Compromise>
<DocAmend>Rezolūcijas priekšlikums</DocAmend>
<Article>20. punkts</Article>
	

	Rezolūcijas priekšlikums
	Grozījums

	20.	uzsver, ka ir ļoti svarīgi attaisnot ES iedzīvotāju gaidas vides aizsardzības jomā, un mudina Komisiju kopā ar dalībvalstīm nodrošināt ES vides tiesību aktu pareizu īstenošanu;
	20.	uzsver, ka ir ļoti svarīgi attaisnot ES iedzīvotāju gaidas vides aizsardzības jomā, un mudina Komisiju kopā ar dalībvalstīm nodrošināt ES vides tiesību aktu pareizu īstenošanu, norāda uz lūgumrakstiem par vides jautājumiem, kas liecina, ka sabiedrībā pieaug bažas par klimata pārmaiņu ietekmi un līdz ar to kā Komisijai, tā dalībvalstīm ir konsekventi jāpiemēro spēkā esošie ES tiesību akti vides jomā;


Or. <Original>{EN}en</Original>
</Amend>
<Amend>Grozījums Nr.		<NumAm>9</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Kompromisa grozījums, kas aizstāj grozījumus Nr. 69, 73</Compromise>
<DocAmend>Rezolūcijas priekšlikums</DocAmend>
<Article>21. punkts</Article>
	

	Rezolūcijas priekšlikums
	Grozījums

	21.	uzsver Lūgumrakstu komitejas svarīgo ieguldījumu personu ar invaliditāti tiesību aizsardzībā, ko apliecina tās attieksme pret vairākiem lūgumrakstiem par šo delikāto jautājumu; atgādina par Lūgumrakstu komitejas 2023. gada 29. novembra ikgadējo semināru par personu ar invaliditāti tiesībām; atgādina, ka semināra pirmajā daļā uzmanība tika pievērsta tam, kā personas ar invaliditāti risināja nesenās krīzes (enerģijas izmaksas, karš, augsta inflācija) un kā ES pasākumi palīdzēja pārvarēt šos šķēršļus, savukārt otrajā daļā tika izskatīts jautājums par to, kā Eiropas iestādes ir izveidojušas iekļaujošu komunikāciju, kas ir pielāgota iedzīvotājiem ar invaliditāti; šajā sakarā uzsver arī to, ka komiteja 2023. gada 29. novembrī vēstules veidā pieņēma atzinumu par Eiropas invaliditātes kartes un Eiropas invalīdu stāvvietas izmantošanas kartes izveidi;
	21.	uzsver Lūgumrakstu komitejas apņēmību aizsargāt personu ar invaliditāti tiesības; atgādina par Lūgumrakstu komitejas 2023. gada 29. novembra ikgadējo semināru par personu ar invaliditāti tiesībām; atgādina, ka semināra pirmajā daļā uzmanība tika pievērsta tam, kā personas ar invaliditāti risināja nesenās krīzes (enerģijas izmaksas, karš, augsta inflācija) un kā ES pasākumi palīdzēja pārvarēt šos šķēršļus, savukārt otrajā daļā tika izskatīts jautājums par to, kā Eiropas iestādes ir izveidojušas iekļaujošu komunikāciju, kas ir pielāgota iedzīvotājiem ar invaliditāti; šajā sakarā uzsver arī to, ka komiteja 2023. gada 29. novembrī vēstules veidā pieņēma atzinumu par Eiropas invaliditātes kartes un Eiropas invalīdu stāvvietas izmantošanas kartes izveidi; atgādina, ka Komisijai būtu jārisina gadījumi, kad valsts iestādes atsakās atzīt tiesības uz sociālā nodrošinājuma pabalstiem personām ar invaliditāti, tādējādi atstājot tās bez nepieciešamajiem līdzekļiem viņu pamatvajadzību apmierināšanai; šajā sakarā uzsver arī to, ka ir absolūti nepieciešams pilnībā un konsekventi transponēt Eiropas Piekļūstamības aktu, un aicina dalībvalstis izvairīties no kavēšanās, kas apgrūtina personas ar invaliditāti izmantot savas tiesības; atgādina, ka Piekļūstamības akta mērķis ir uzlabot dzīvi vismaz 87 miljoniem cilvēku, kuriem ir invaliditāte, un uzlabot viņu piekļūstamību cita starpā sabiedriskajam transportam, banku pakalpojumiem, datoriem, TV, e-grāmatām, interneta veikaliem;


Or. <Original>{EN}en</Original>
</Amend>
<Amend>Grozījums Nr.		<NumAm>10</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Kompromisa grozījums, kas aizstāj grozījumus Nr. 70, 71, 75</Compromise>
<DocAmend>Rezolūcijas priekšlikums</DocAmend>
<Article>22. punkts</Article>
	

	Rezolūcijas priekšlikums
	Grozījums

	22.	uzsver Lūgumrakstu komitejas īpašo aizsargātājas funkciju, ko tā Eiropas Savienībā veic, īstenojot ANO Konvencijas par personu ar invaliditāti tiesībām ievērošanu; norāda uz komitejas patlaban veikto svarīgo darbu pie lūgumrakstiem par invaliditātes jautājumiem; atzīmē, ka 2023. gadā lūgumrakstu par invaliditāti skaits ir nedaudz samazinājies salīdzinājumā ar iepriekšējiem gadiem, jo īpaši 2022. gadu, tomēr uzsver, ka tas ir gandrīz divkāršojies salīdzinājumā ar 2021. gadu; norāda, ka diskriminācija un piekļuve sabiedriskajam transportam un nodarbinātībai joprojām ir dažas no galvenajām problēmām, ar ko saskaras personas ar invaliditāti; norāda, ka Lūgumrakstu komiteja īpašu uzmanību pievērsa prasībai Eiropas invaliditātes tiesībās atzīt autisku personu tiesības; atzinīgi vērtē to, ka ir pieņemts īss rezolūcijas priekšlikums par autisku personu tiesību saskaņošanu, uzsverot vajadzību uzlabot piekļuvi diagnostikai, veselības aprūpei, izglītībai, nodarbinātībai, pieejamībai un saprātīgi pielāgotu dzīvesvietu nodrošināšanai, rīcībspējai un atbalstam sabiedrībā, kultūrā un sportā, kas ir pieejams mūža garumā;
	22.	turklāt uzsver Lūgumrakstu komitejas īpašo aizsargātājas funkciju, ko tā savā lūgumrakstu iesniedzēju uzklausīšanas kapacitātē Eiropas Savienībā veic, īstenojot ANO Konvencijas par personu ar invaliditāti tiesībām ievērošanu, un uzsver komitejas nemitīgo svarīgo darbu pie lūgumrakstiem par invaliditātes jautājumiem; norāda, ka lai arī 2023. gadā lūgumrakstu par invaliditāti skaits ir nedaudz samazinājies salīdzinājumā ar 2022. gadu, uzsver, ka tas ir gandrīz divkāršojies salīdzinājumā ar 2021. gadu; norāda turklāt, ka diskriminācija un piekļuve sabiedriskajam transportam un nodarbinātībai joprojām galvenās problēmas, ar ko saskaras personas ar invaliditāti, un uzsver, ka Lūgumrakstu komiteja īpašu uzmanību pievērš prasībai Eiropas invaliditātes tiesībās atzīt autisku personu tiesības; atzinīgi vērtē to, ka ir pieņemts īss rezolūcijas priekšlikums par autisku personu tiesību saskaņošanu, uzsverot vajadzību uzlabot piekļuvi diagnostikai, veselības aprūpei, izglītībai, nodarbinātībai, pieejamībai un saprātīgi pielāgotu dzīvesvietu nodrošināšanai, rīcībspējai un atbalstam sabiedrībā, kultūrā un sportā, kas ir pieejams mūža garumā; turklāt vērš uzmanību uz to, ka Lūgumrakstu komitejai ir īpaša loma bērnu un viņu vecāku aizsardzībā, atzīst, ka liels skaits saņemto lūgumrakstu skar bērnu tiesības, kas prasa īpašu uzmanību un īpašu rīcību; šajā sakarā atgādina par ES Pamattiesību Hartas noteikumiem, īpaši tās 24. pantu, par bērna tiesībām, kas paredz, ka, ja vien tas nav pretrunā bērna interesēm, ikvienam bērnam ir tiesības saglabāt attiecības un uzturēt tiešu saikni ar abiem vecākiem; atgādina arī, ka ģimenes, kurās ir bērns ar autismu, ir mērķis reklāmām par nepierādītām, potenciāli kaitīgām un nelegālām terapijām un ārstēšanu, kas nav novest pie smagas bērna fiziskas aizskaršanas;


Or. <Original>{EN}en</Original>
</Amend>
<Amend>Grozījums Nr.		<NumAm>11</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Kompromisa grozījums, kas aizstāj grozījumus Nr. 20, 76, 78</Compromise>
<DocAmend>Rezolūcijas priekšlikums</DocAmend>
<Article>23.a punkts (jauns)</Article>
	

	Rezolūcijas priekšlikums
	Grozījums

	
	23.a	uzsver svarīgo darbu, ko Lūgumrakstu komiteja veic sieviešu tiesību aizsardzībai; uzsver, ka vairākiem šai jomā iesniegtajiem lūgumrakstiem sekoja darbība, piemēram, debates par noteikta laika termiņlīgumiem, turklāt viens lūgumraksts pārtapa par pilsoņu iniciatīvu “Good Clothes, Fair Pay”, kurā uzmanība pievērsta kaitīgajiem darba apstākļiem globālajā apģērbu un apavu ražošanas nozarē, tāpat Parlaments iesniedza mutisko jautājumu par skolotāju darba apstākļiem Eiropas Savienībā, kuram arī pamatā bija par šo tematu saņemts lūgumraksts; atgādina, ir svarīgi uzlabot darba apstākļus strādniekiem ES un viņus vairāk aizsargāt, aicina dalībvalstis un Komisiju efektīvi risināt problēmas, uz kurām norāda lūgumrakstu iesniedzēju un kas saistītas ar darba ņēmēju tiesībām un arodbiedrībām;


Or. <Original>{EN}en</Original>
</Amend>
<Amend>Grozījums Nr.		<NumAm>12</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Kompromisa grozījums, kas aizstāj grozījumus Nr. 15, 32, 53, 86</Compromise>
<DocAmend>Rezolūcijas priekšlikums</DocAmend>
<Article>26.a punkts (jauns)</Article>
	

	Rezolūcijas priekšlikums
	Grozījums

	
	26.a	atgādina par Lūgumrakstu komitejas Eiropas dimensiju, proti, visu 27 dalībvalstu iedzīvotājiem ir iespēja vērsties pie tās jautājumos, kas ietilpst Savienības darbības jomā; uzskata, ka Lūgumrakstu komitejai ir īpašs pienākums uzturēt Eiropas dimensiju un demonstrēt pilsoņiem Eiropas vienotības un integrācijas pievienoto vērtību, kā arī turpināt risināt problēmas saistībā ar ES tiesību pārkāpumiem un novērst caurumus un trūkumus ES tiesību aktu noteikumos; uzskata, ka no lūgumrakstiem ir iespējams izvairīties ar skaidrām dalībvalstu kompetencēm un visaptverošiem skaidrojumiem un instrukcijām par alternatīvām iespējām, kas var sekmēt konstruktīvu rīcību un lielāku pilsoņu iesaistīšanos; šajā sakarā uzskata, ka Eiropas Parlamentam ir jāpalielina centieni padarīt pamanāmāku Lūgumrakstu komiteju, tās lomu un darbu un jāvairo ES pilsoņu vidū izpratne par iespēju iesniegt lūgumrakstu Eiropas Parlamentam; atgādina, ka sakarā ar ierobežoto laiku, kas atvēlēts komitejas sanāksmēm, vairākumu lūgumrakstu izskata rakstiskā procedūrā; tāpēc atgādina, ka visi lūgumraksti, kas saņemti, ieskaitot tos, kas skar starptautiskas lietas, ir jāizskata pārredzami un objektīvi; uzskata, ka lūgumrakstu atlasei izskatīšanai komitejā ir jāatspoguļo iesniegto lūgumrakstu ģeogrāfiskais un politiskais līdzsvars; turklāt uzskata, ka ģeogrāfiskais līdzsvars jāievēro arī, rīkojot komitejas faktu izpētes braucienus - gan gada, gan sasaukuma griezumā;


Or. <Original>{EN}en</Original>
</Amend>
</RepeatBlock-Amend>

